
 8.6.2013
 BG
 Официален вестник на Европейския съюз
 L 156/3
 РЕГЛАМЕНТ ЗА ИЗПЪЛНЕНИЕ (ЕС) No 522/2013 НА СЪВЕТА
 от 6 юни 2013 година
 за прилагане на Регламент (ЕС) No 267/2012 относно ограничителни мерки срещу Иран
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 267/2012 на Съвета от 23 март 2012 г. относно ограничителни мерки срещу Иран (1), и по-специално член 46, параграфи 1 и 2 от него,
 като има предвид, че:
 (1)
 На 23 март 2012 г. Съветът прие Регламент (ЕС) No 267/2012.
 (2)
 На 20 декември 2012 г. комитетът на Съвета за сигурност на ООН, създаден съгласно Резолюция 1737 (2006) на Съвета за сигурност на ООН (ССООН), измени списъка на лицата и образуванията, спрямо които има забрана за пътуване и чиито активи се замразяват съгласно резолюции 1737 (2006), 1747 (2007), 1803 (2008) и 1929 (2010) на ССООН, като добави към този списък две образувания. Тези образувания следва да бъдат включени в списъка на лицата и образуванията, които подлежат на ограничителни мерки, съдържащ се в приложение VIII към Регламент (ЕС) No 267/2012.
 (3)
 В съответствие с Решение за изпълнение 2013/270/ОВППС на Съвета от 6 юни 2013 г. за изпълнение на Решение 2010/413/ОВППС относно ограничителни мерки срещу Иран (2), в съдържащия се в приложение IХ към Регламент (ЕС) No 267/2012 списък на лицата и образуванията, подлежащи на ограничителни мерки, следва да бъдат добавени нови образувания, свързани с образуванията, които вече са включени в списъка.
 (4)
 В допълнение, следва да бъде изменено вписването относно определени лица и образувания, които подлежат на ограничителни мерки, съдържащ се в приложение IХ към Регламент (ЕС) No 267/2012.
 (5)
 Вече няма основания определени образувания да продължат да фигурират в списъка на лицата и образуванията, които подлежат на ограничителни мерки, съдържащ се в приложение IX към Регламент (ЕС) No 267/2012.
 (6)
 Поради това Регламент (ЕС) No 267/2012 следва да бъде съответно изменен,
 (7)
 За да се гарантира ефективността на предвидените в настоящия регламент мерки, той следва да влезе в сила в деня на публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 Приложения VIII и IX към Регламент (ЕС) No 267/2012 се изменят, както е посочено в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 6 юни 2013 година.
 За Съвета
 Председател
 A. SHATTER
 (1) ОВ L 88, 24.3.2012 г., стр. 1.
 (2) Вж. стр. 10 от настоящия брой на Официален вестник.
 ПРИЛОЖЕНИЕ
 I. В списъка, съдържащ се в приложение VIII към Регламент (ЕС) No 267/2012, се добавят посочените по-долу образувания.
 А. Лица и образувания, участващи в ядрени дейности и в дейности, свързани с балистични ракети
 Образувания
 (1)
 Yas Air: Yas Air е новото име на Pars Air, дружество, което е било собственост на Pars Aviation Services Company, което от своя страна е било посочено от Съвета за сигурност на ООН в Резолюция 1747 (2007). Yas